Diari Oficial de la Generalitat Valenciana


Sumari del DOGV 8288, del 07-05-2018 (2018/4425)

RESOLUCIÓ de 4 de maig de 2018, de la Conselleria d'Economia Sostenible, Sectors Productius, Comerç i Treball, per la qual es declara la redistribució definitiva per sectors dels crèdits distribuïts estimativament en la convocatòria de les ajudes en matèria d'industrialització per a associacions empresarials industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4425


Data del document
:   04-05-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 4 de maig de 2018, de la Conselleria d'Economia Sostenible, Sectors Productius, Comerç i Treball, per la qual es declara la redistribució definitiva per sectors dels crèdits distribuïts estimativament en la convocatòria de les ajudes en matèria d'industrialització per a associacions empresarials industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana. [2018/4425]  
  
Antecedents  
Primer. Mitjançant la Resolució de 26 de desembre de 2017, del conseller d'Economia Sostenible, Sectors Productius, Comerç i Treball, modificada per la Resolució de 9 de gener de 2018, es va efectuar la convocatòria anticipada, per a l'exercici 2018, de les ajudes en matèria d'industrialització per a associacions empresarials industrials dels sectors del calcer, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del pla estratègic de la indústria valenciana.  
Segon. En el resolc segon de la dita convocatòria, es va establir que les ajudes convocades es finançaven amb càrrec a la línia S0360 del programa pressupostari 31.65.90.865.71, capítol VII, fins a un import global màxim de 1.500.000 euros, i es va establir una distribució inicial per sectors de l'import global màxim d'aquesta convocatòria, sense perjudici que a aquesta se li atorgava expressament un caràcter estimatiu.  
Tercer. En el punt 3 del resolc segon de l'esmentada resolució de convocatòria, s'estableix que, en funció del volum sol·licitat en cada sector, i a fi de poder atendre el nombre més gran possible de sol·licituds, la distribució estimativa del punt anterior, podria redistribuir-se proporcionalment entre els sectors que resulten deficitaris, sense necessitat d'una nova convocatòria. No obstant això, la redistribució definitiva assenyalada serà publicada en el Diari Oficial de la Generalitat Valenciana amb caràcter previ a la resolució de concessió, sense que tal publicitat implique l'obertura d'un termini per a presentar noves sol·licituds ni l'inici de nou còmput de termini per a resoldre, ni modificarà el termini de justificació.  
  
Quart. Segons el certificat de l'òrgan instructor que hi ha en l'expedient, en l'esmentada convocatòria s'han presentat sol·licituds d'ajudes els imports màxims del qual a concedir per sector són els següents:  
  
  
Sector Crédit inicial Máxim a concedir  
Calcer 150.000,00 € 159.033,15 €  
Ceràmic 150.000,00 € 184.539,89 €  
Metall-Mecànic 150.000,00 € 197.753,71 €  
Tèxtil 150.000,00 € 122.423,43 €  
Joguet 150.000,00 € 48.600,00 €  
Marbre 150.000,00 € 0,00 €  
Fusta-Moble i Il·luminació 150.000,00 € 225.739,25 €  
Químic 150.000,00 € 27.230,00 €  
Automoció 150.000,00 € 44.050,00 €  
Plástic 150.000,00 € 138.600,00 €  
Total 1.500.000,00 € 1.147.969,43 €  
  
  
Cinqué. Atés que l'import total a concedir en els deu sectors (1.147.969,43 ?), és inferior al crèdit total màxim previst per a la convocatòria (1.500.000 ?), és possible redistribuir els crèdits, inicialment previstos amb caràcter estimatiu, per a atendre totes les sol·licituds de tots els sectors, i traslladar els crèdits sobrants en els sectors amb excedent als sectors amb dèficit de crèdit inicial.  
Sisé. L'apartat 5 de l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003 general de subvencions estableix que, en aquelles convocatòries en les quals s'haja atribuït un caràcter estimatiu a la distribució de la quantia màxima entre distints crèdits pressupostaris, l'òrgan concedent haurà de publicar la distribució definitiva, amb caràcter previ a la resolució de concessió en els mateixos mitjans que la convocatòria, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
D'acord amb tot l'anterior i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Redistribuir, de la següent manera, els crèdits estimativament establits en la Resolució de 26 de desembre de 2017, del conseller d'Economia Sostenible, Sectors Productius, Comerç i Treball, per la qual es va efectuar la convocatòria de les ajudes en matèria d'industrialització per a associacions empresarials industrials dels sectors del calcer, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del pla estratègic de la indústria valenciana.  
  
  
Sector Crédit inicial Crédito definitiu  
Calcer 150.000,00 € 159.033,15 €  
Ceràmic 150.000,00 € 184.539,89 €  
Metall-Mecànic 150.000,00 € 197.753,71 €  
Tèxtil 150.000,00 € 122.423,43 €  
Joguet 150.000,00 € 48.600,00 €  
Marbre 150.000,00 € 0,00 €  
Fusta-Moble i Il·luminació 150.000,00 € 225.739,25 €  
Químic 150.000,00 € 27.230,00 €  
Automoció 150.000,00 € 44.050,00 €  
Plástic 150.000,00 € 138.600,00 €  
  
  
Segon  
Declarar la disponibilitat, en l'exercici 2018, de l'import sobrant de 352.030,57 - de la línia S0360, per a la posterior incorporació, com a quantia addicional, a la convocatòria de les ajudes per a millorar la competitivitat i sostenibilitat de les pimes industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del pla estratègic de la indústria valenciana, de conformitat amb allò previst en el resolc segon, punt 2.a, de la Resolució de 27 de desembre de 2017.  
  
  
Tercer  
Ni aquesta resolució de distribució definitiva dels crèdits entre sectors, ni la declaració de disponibilitat del crèdit sobrant per a la seua incorporació a la convocatòria per a pimes industrials, impliquen l'obertura d'un nou termini de presentació de sol·licituds ni l'inici d'un nou còmput de termini per a resoldre.  
  
València, 4 de maig 2018.- El conseller d'Economia Sostenible, Sectors Productius, Comerç i Treball: Rafael Climent González.